ভারতে সমকামিতা
ভারতে সমকামিতা বৈধ। সাম্প্রতিক বছরগুলিতে সমকামিতার প্রতি ভারতীয়দের মনোভাবে কিছু পরিবর্তন লক্ষিত হয়েছে। বিশেষত, ভারতের সংবাদমাধ্যম ও বলিউডে সমকামিতার প্রদর্শন ও আলোচনার পরিমাণ বৃদ্ধি পেয়েছে। ২০০৯ সালের ২ জুলাই, দিল্লি হাইকোর্টের একটি রায়ে স্পষ্টত জানানো হয়েছে প্রাপ্তবয়স্কদের মধ্যে সম্মতিক্রমে সমকামিতার আচরণ অপরাধের আওতায় পড়ে না। এই রায়ে আরো বলা হয়েছে যে ভারতীয় দণ্ডবিধির ৩৭৭ ধারা ভারতীয় সংবিধানের মৌলিক অধিকার রক্ষা নীতির পরিপন্থী। ২০১৩ সালে পুনরায় সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে। কিন্তু আবার তাদের আমলেই সমকামিতা আইনগতভাবে বৈধতা পায়।
পণ মৃত্যু
ভারতীয় নারী অধিকার রক্ষা কর্মীদের দীর্ঘ ৪০ বছরের বেশি প্রচারের ফলে পণ মৃত্যু সম্পর্কিত আইন, যেমন 'পণ নিবারণ আইন, ১৯৬১' এবং আরো কঠোর ভারতীয় দণ্ডবিধির ৪৯৮এ ধারা (১৯৮৩ খ্রিস্টাব্দে কার্যকর হয়েছে)। "অভ্যন্তরীণ হিংসা থেকে নারী সুরক্ষা আইন, ২০০৫" (পিডব্লুডিভিএ)এর অধীনে একজন মহিলা এক অভ্যন্তরীণ হিংসা সুরক্ষা আধিকারিকের সহায়তায় পণ হেনস্থার অবসান করতে পারেন।